Nøgleord

Sammendrag



Nøgleord

1. Præjudicielle spørgsmål Domstolens kompetence grænser spørgsmål, som er åbenbart irrelevante, og hypotetiske spørgsmål, som er forelagt i en sammenhæng, der udelukker en hensigtsmæssig besvarelse spørgsmål, som er uden forbindelse med hovedsagens genstand

(Art. 234 EF)

2. Tilnærmelse af lovgivningerne transmission af tv-signaler direktiv 95/47 medlemsstaternes mulighed for at fastsætte procedurer, hvorefter der kræves forudgående godkendelse betingelser for udøvelsen

(Europa-Parlamentets og Rådets direktiv 95/47)

3. Frie varebevægelser fri udveksling af tjenesteydelser restriktioner national lovgivning om digitalt tv krav om forudgående godkendelse af operatører af adgangsstyringstjenester og af markedsføringen af deres produkter begrundelse betingelser bedømmelseskriterier

(EF-traktaten, art. 30 og 59 (efter ændring nu art. 28 EF og 49 EF))

4. Tilnærmelse af lovgivningerne informationsprocedure med hensyn til tekniske standarder og forskrifter teknisk forskrift i direktiv 83/189's forstand begreb national lovgivning om digitalt tv, der pålægger operatører af adgangsstyringstjenester at lade sig indføre i et register og opnå forudgående godkendelse af deres produkter omfattet medlemsstaternes forpligtelse til at give Kommissionen underretning om udkastet til en sådan teknisk forskrift rækkevidde

(Rådets direktiv 83/189, art. 1, nr. 9, samt art. 8 og 10)

Sammendrag

1. Inden for rammerne af det samarbejde, der i henhold til artikel 234 EF er indført mellem Domstolen og de nationale retsinstanser, tilkommer det udelukkende den nationale retsinstans, for hvilken en tvist er indbragt, og som har ansvaret for den retsafgørelse, som skal træffes, på grundlag af omstændighederne i den konkrete sag at vurdere, såvel om en præjudiciel afgørelse er nødvendig for, at den kan afsige dom, som relevansen af de spørgsmål, den forelægger Domstolen. Når de stillede spørgsmål vedrører fortolkningen af fællesskabsretten, er Domstolen derfor principielt forpligtet til at træffe afgørelse herom.

I særlige tilfælde er Domstolen med henblik på at efterprøve sin egen kompetence dog beføjet til at undersøge de omstændigheder, hvorunder den nationale domstol har forelagt sagen. Domstolen kan kun afslå at træffe afgørelse vedrørende et præjudicielt spørgsmål fra en national retsinstans, når det klart fremgår, at den ønskede fortolkning af fællesskabsretten savner enhver forbindelse med realiteten i hovedsagen eller dennes genstand, når problemet er af hypotetisk karakter, eller når Domstolen ikke råder over de faktiske og retlige oplysninger, som er nødvendige for, at den kan foretage en saglig korrekt besvarelse af de stillede spørgsmål.

( jf. præmis 18 og 19 )

2. Selv om direktiv 95/47 om standarder for transmission af tv-signaler ingen bestemmelse indeholder om de administrative betingelser, der skal gennemføre de forpligtelser, der påhviler medlemsstaterne i henhold til direktivet, kan det imidlertid ikke på grundlag af denne konstatering konkluderes, at medlemsstaterne ikke kan fastsætte en procedure med forudgående godkendelse, der består i en obligatorisk indførelse i et register, og krav om en forudgående udtalelse eller teknisk rapport fra de nationale myndigheder. Når medlemsstaterne indfører en sådan administrativ procedure, skal de imidlertid til enhver tid overholde de grundlæggende friheder, der er garanteret i traktaten.

( jf. præmis 27 og 28 )

3. Nationale bestemmelser, der underkaster markedsføring af apparater, udstyr, dekodere eller systemer til digital transmission eller modtagelse af tv-signaler via satellit og levering af tjenesteydelser, der er forbundet hermed, fra operatører af adgangsstyringstjenester en procedure med forudgående godkendelse, begrænser både de frie varebevægelser og den frie udveksling af tjenesteydelser. For at være berettiget i forhold til disse grundlæggende friheder skal sådanne bestemmelser dermed forfølge almene hensyn, der er anerkendt i fællesskabsretten, og overholde proportionalitetsprincippet, dvs. være egnet til at sikre virkeliggørelsen af det formål, de forfølger, og ikke gå ud over, hvad der er nødvendigt, for at formålet opnås.

For at bedømme, om sådanne nationale bestemmelser overholder proportionalitetsprincippet, skal der navnlig tages hensyn til følgende forhold:

For at en ordning med forudgående administrativ godkendelse skal være begrundet, skønt den bryder med disse grundlæggende friheder, må den i alt fald bygge på objektive kriterier, der ikke er udtryk for forskelsbehandling, og på kendte forhold, således at de lægger en ramme for de nationale myndigheders skønsudøvelse, der dermed ikke anvendes vilkårligt.

En foranstaltning, som er truffet af en medlemsstat, og som i det væsentlige går ud på at gentage en kontrol, der allerede er blevet udført inden for rammerne af andre procedurer, enten i samme medlemsstat eller i en anden medlemsstat, kan ikke anses for nødvendig for at opnå det forfulgte formål.

En procedure med forudgående godkendelse er kun nødvendig, hvis en efterfølgende kontrol kan anses for at ske på for sent et tidspunkt til at sikre kontrollens reelle effektivitet og til, at det forfulgte formål kan opnås.

En procedure med forudgående godkendelse kan ikke være i overensstemmelse med de grundlæggende principper for de frie varebevægelser og den frie udveksling af tjenesteydelser, hvis den kan afholde de pågældende erhvervsdrivende fra at gennemføre markedsføringen på grund af procedurens varighed og uforholdsmæssigt store omkostninger.

( jf. præmis 43 samt domskonkl. 1 og 2 )

4. En national bestemmelse, der pålægger operatører af adgangsstyringstjenester en forpligtelse til at lade apparater, udstyr, dekodere eller systemer til digital transmission og modtagelse af tv-signaler via satellit, som de har til hensigt at markedsføre, indføre i et register og opnå en forudgående attest for disse produkter, inden de kan markedsføres, udgør en »teknisk forskrift« i den forstand, hvori udtrykket anvendes i artikel 1, nr. 9, i direktiv 83/189 om en informationsprocedure med hensyn til tekniske standarder og forskrifter, som ændret og ajourført ved direktiv 94/10.

For så vidt angår forpligtelsen i henhold til direktivets artikel 8 til at give Kommissionen underretning om udkastet til sådan en teknisk forskrift, gælder den for de pågældende nationale bestemmelser, for så vidt som der herved oprettes en ordning med forudgående administrativ godkendelse, og de nationale bestemmelser dermed ikke anses for bestemmelser, som er omfattet af undtagelsen i artikel 10, og hvorved medlemsstaten opfylder en bindende fællesskabsretsakt, der tager sigte på vedtagelse af tekniske specifikationer.

( jf. præmis 48-50 og domskonkl. 3 )